กองทุนหุ้นเกาหลีเบียดอินเดีย ขึ้นแชมป์ผลตอบแทน Year to Date - FINNOMENA
กระแสเงินทุนที่ไหลเข้าตลาดหุ้นโซนเอเชียเหนือ หนุนผลงานกองทุนหุ้นเกาหลีใต้ เบียดหุ้นอินเดีย ขึ้นมาเป็นอันดับ 1 ของทุกกลุ่มกองทุน ด้วยผลตอบแทนจากต้นปีที่สูงสุดกว่า 20%
29 พ.ค. 2560

กระแสเงินทุนที่ไหลเข้าตลาดหุ้นโซนเอเชียเหนือ หนุนผลงานกองทุนหุ้นเกาหลีใต้ เบียดหุ้นอินเดีย ขึ้นมาเป็นอันดับ 1 ของทุกกลุ่มกองทุน ด้วยผลตอบแทนจากต้นปีที่สูงสุดกว่า 20%
ข้อมูลจาก บล.กรุงศรี เผยพบนักลงทุนต่างชาติยังซื้อสุทธิในตลาดหุ้นภูมิภาคต่อเนื่อง โดยเฉพาะเม็ดเงินที่มุ่งไปยังตลาดเอเชียเหนือ อย่างไต้หวันและเกาหลีใต้
โดยที่ตลาดหุ้นไต้หวัน นักลงทุนต่างชาติซื้อสุทธิต่อเนื่อง 4 วัน ด้วยยอดซื้อสะสมสุทธิ 382 ล้านเหรียญสหรัฐ ในขณะที่ตลาดหุ้นเกาหลีใต้ เป็นการซื้อสุทธิรวม 3 วันทำการ ด้วยยอดซื้อสะสมสูงที่สุดของภูมิภาคที่ 420 ล้านเหรียญสหรัฐฯ
จากเซนติเมนต์ในเชิงบวกของทั้งตลาดหุ้นไต้หวันและเกาหลีใต้ ได้หนุนผลตอบแทนของกองทุนรวมของไทยที่มีการลงทุนอยู่ในทั้งสองตลาดนี้บวกขึ้นมาได้อย่างโดดเด่น
โดยนักวิเคราะห์กองทุนรวมของ บล.ฟิลลิป บอกว่าปัจจุบันตลาดหุ้นในกลุ่มประเทศเอเชียเหนือ อย่าง จีน ใต้หวัน และเกาหลีใต้ ยังเป็นตลาดที่มูลค่าค่อนข้างถูกกว่าประเทศอื่นในภูมิภาค จึงทำให้มีเม็ดเงินไหลเข้าค่อนข้างมากในช่วงนี้
ที่มา : http://www.moneychannel.co.th
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: